**NOTA DE FUNDAMENTARE**

|  |  |  |  |  |  |  |  |
| --- | --- | --- | --- | --- | --- | --- | --- |
| 1. **Titlul proiectului de act normativ**   **ORDONANŢĂ**  **pentru abrogarea unor acte normative și pentru stabilirea unor măsuri privind derularea programelor guvernamentale naționale și în domeniul fondurilor europene nerambursabile** | | | | | | | |
| 1. **Motivul emiterii actului normativ** | | | | | | | |
| **1. Descrierea situaţiei actuale** | Prin Hotărârea Guvernului nr. 363/2010 și Hotărârea Guvernului nr. 1394/2010 au fost aprobate standarde de cost pentru obiective de investiţii finanţate, potrivit legii, din fonduri publice, documente de referinţă cu rol de ghidare în promovarea obiectivelor de investiţii, finanţate din fonduri publice, similare din punct de vedere tehnic cu obiectivele de referinţă prezentate în standardele respective.  În procedurile de implementare a proiectelor s-a constatat că standardele de cost, reglementate de cele două acte normative, nu sunt obiective, neputând acoperi toate categoriile de lucrări adaptate specificului ṣi naturii terenului pe care acestea se execută. De altfel, pornind de la particularitățile proiectelor de infrastrucură de transport, care se întind pe arii extinse, travesând regiuni geografice ṣi forme de relief diferite intersectând cursuri de apa, căi de comunicații, arii protejate, situri naturale, arheologice ṣi retele tehnico - edilitare, etc, este dificilă standardizarea costurilor aferente categoriilor de lucrări care concură la realizarea acest tip de infrastructură.  Este de menționat că standardele de cost în vigoare privind infrastructura de transport au fost calculate pornind de la situații teoretice ṣi nu pe baza unor studii geotehnice aprofundate, conforme cu normele și normativele tehnice în vigoare, prin care să se determine condițiile de teren din diferitele zone geografice. În calculul acestor standarde s-a pornit de la situația ipotetică prin care terenul de fundare a fost considerat ca având capacitate portantă corespunzătoare și că nu implica lucrări de îmbunatățire, nivelul apelor subterane neinfluentând corpul drumului, situație ce este rar intalnită în practică.  De asemenea, standardele de cost au fost elaborate pentru un număr limitat de tipuri de obiective de investiții, care au avut la bază proiecte care, în prezent, sunt depăsite datorită apariției unui număr semnificativ de reglementări tehnice noi, de noi tehnologii și, nu în ultimul rând, a unor noi cerințe, moderne, care necesită noi dotări tehnice a construcțiilor.  În ceea ce privește cheltuielile de proiectare, standardul de cost nu cuprinde cheltuielile aferente tuturor fazelor – studiu de prefezabilitate, studiu de fezabilitate, studii de fundamentare/de specialitate, proiect tehnic, detalii de execuție, verificare tehnică a proiectării, elaborare certificat de performanță energetică, elaborare documentații specifice necesare obținerii avizelor, acordurilor și autorizațiilor, cheltuielile efectuate pentru expertiza tehnică la lucrărilor de intervenții la construcțiile existente, asistența tehnică din parte proiectantului pe durata execuției lucrărilor, și stabilirea unui procent maxim pentru proiectare de 3% din valoarea investiției de bază este insuficient. Lipsa resurselor de proiectare necesare fac imposibilă derularea proceselor de proiectare corecte și performante și a proceselor de optimizare care constau în studierea de soluții alternative comparate.  Standardele de cost au fost calculate prin rularea listelor de cantități pe categorii de lucrări în prețuri la nivelul lunii ianuarie 2010. De la acel moment, potrivit informațiilor prezentate de Institutul Național de Statistică, în perioada ianuarie 2010- iunie 2018 indicele prețurilor de consum ( IPC) a crescut cu 22,69%. Deși, potrivit legislatiei în vigoare, standardele de cost trebuiau actualizate periodic sau ori de câte ori este necesar, prin hotărâre a Guvernului, la propunerea ministerelor de resort, în funcţie de evoluţia progresului tehnic şi a preţurilor resurselor specifice în domeniul construcţiilor și infrastructurii în transporturi şi/sau pe baza solicitărilor fundamentate ale ministerelor şi ale celorlalte organe de specialitate ale administraţiei publice centrale, acest lucru nu s-a întâmplat.  Încadrarea cheltuielilor pentru realizarea unei investiții publice în standardele de cost, devenind o condiție obligatorie de respectat odată cu intrarea în vigoare a Legii nr. 250/2017 pentru aprobarea Ordonanței de urgență a Guvernului nr. 6/2017, a generat multe controverse, blocaje în realizarea proiectelor, a achizițiilor publice și a realizării obiectivelor de investiții, iar pentru eliminarea acestor situații se impune luarea de urgență a unor măsuri care să reducă blocajul, cu precădere abrogarea Hotărârii Guvernului nr. 363/2010 și Hotărârii Guvernului nr. 1394/2010, cu modificările și completările ulterioare, standardele de cost fiind caduce din următoarele considerente:  Codurile de proiectare pentru construcții au fost modificate semnificativ după anul 2010, cu luarea în calcul a unor valori considerabil modificate pentru calculul acțiunilor climatice și a acțiunii seismului, dar cel mai important element de precizat este acela că în datele de temă în standardele de cost s-a ținut seama de codul de proiectare seismica P100-1/2006 și nu de cel actual P100/2013, care prevede o mărire a intervalului de recurență de la 150 la 225 de ani prin creșterea coeficientului de accelerație gravitațională în toate zonele țării, ceea ce duce la un alt model de calcul, la o altă structură de rezistență, diferită de cea descrisă în standarde și, în consecință, la un alt consum de materiale de construcții;  De asemenea, de la momentul aprobării standardelor de cost, au intrat în vigoare noi normative privind siguranța la foc al construcțiilor P 118-2/2013 și P 118-3/2013 care prevăd măsuri mai drastice de prevenire și semnalizare la incendiu și Normativului de securitate la incendiu a parcajelor subterane pentru autoturisme NP 127/20109, activități ce nu au fost prevăzute pentru proiectele care au stat la baza calculării standardelor de cost aprobate prin HG 363/2010.  Totodată, a fost modficat normativul de proiectare a instalațiilor electrice aferente clădirilor I7/2011 care de asemenea prin prevederile sale crește costurile de execuție.  Clasa de performanță energetică a fost calculată la proiectele utilizate pentru stabilirea standardelor de cost, potrivit Metodologiei de calcul a performanței energetice a clădirilor, în prezent fiind în vigoare MC 001/4-2009 ale cărei prevederi duc la consumuri mai mari de material și aceasta în curs de revizuire în raport cu modificările legislației europene și naționale î domeniu.  De asemenea, a fost aprobată Legea nr. 159/2016 privind regimul infrastructurii fizice a rețelelor de comunicații electronice, precum și pentru stabilirea unor măsuri pentru reducerea costului instalării rețelelor de comunicații electronice, care transpune  - prevederile art. 11 şi 12 din [Directiva 2002/21/CE](http://legislatie.just.ro/Public/DetaliiDocumentAfis/) a Parlamentului European şi a Consiliului din 7 martie 2002 privind un cadru de reglementare comun pentru reţelele şi serviciile de comunicaţii electronice (Directivă-cadru), publicată în Jurnalul Oficial al Comunităţilor Europene, seria L, nr. 108 din 24 aprilie 2002, cu modificările şi completările ulterioare;  - prevederile [Directivei 2014/61/UE](http://legislatie.just.ro/Public/DetaliiDocumentAfis/) a Parlamentului European şi a Consiliului din 15 mai 2014 privind măsuri de reducere a costului instalării reţelelor de comunicaţii electronice de mare viteză, publicată în Jurnalul Oficial al Uniunii Europene, seria L, nr. 155 din 23 mai 2014.  Potrivit acestei legi, a**rt. 34 alin.**(1) *Toate clădirile pentru care vor fi depuse cereri de emitere a autorizaţiei de construire, inclusiv clădirile care au elemente aflate în proprietate comună, precum şi clădirile pentru care vor fi depuse cereri de emitere a autorizaţiei de construire pentru lucrări de renovare majoră, după data de 31 decembrie 2016, vor fi prevăzute cu infrastructură fizică interioară pregătită pentru reţele de mare viteză.(2) Toate blocurile de locuinţe pentru care vor fi depuse cereri de emitere a autorizaţiei de construire, precum şi blocurile de locuinţe pentru care vor fi depuse cereri de emitere a autorizaţiei de construire pentru lucrări de renovare majoră, după data de 31 decembrie 2016, vor fi prevăzute cu puncte de acces.*  În conformitate cu legislația europeană și națională în domeniul asigurării eficienței energetice, începând cu anul 2020, clădirile publice care se vor autoriza vor trebui să fie executate astfel încât în exploatare să aibe consumuri de energie pentru încălzire/răcire foarte mici, respectând conceptul NZEB (Nearly Zero Energy Buildings). Legislația actuală privind eficiența energetică cuprinde măsuri mult mai drastice având în vedere țințele privind economia de energie și nivelul de eficiență energetică ce trebuie atinse de către Romania .  Este necesar a fi menționată și apariția Directivei (UE) 2018/844 a Parlamentului European și a Consiliului din 30 mai 2018 de modificare a Directivei 2010/31/UE privind performanța energetică a clădirilor și a Directivei 2012/27/UE privind eficiența energetică, directivă a cărei transpunere va impune noi măsuri legate de sistemele tehnice ale clădirilor, electromobilitate și indicatorul gradului de pregătire pentru soluții inteligente  De asemenea:   * Prin respectarea obligatorie a prezentelor standarde de cost nu se încurajează calitatea arhitecturală a clădirilor, iar pentru toate celelalte tipuri de construcții nu se poate aplica progresul tehnic și tehnologic din industrie, sau utiliza materiale și tehnologii performante care să garanteze durabilitate în exploatare; * Autoritățile publice centrale au fundamentat și aprobat acte normative cu caracter tehnic care afectează modul de pregătire a proiectelor de infrastructură astfel încât, de exemplu, în zona drumurilor naționale lucrările edilitare trebuie realizate astfel încât construcțiile din infrastructura rutieră să nu fie afectate, fapt ce generează cheltuieli suplimentare pentru actualizarea proiectelor și execuția lor corespunzătoare, cheltuieli care, de cele mai multe ori, împovărează bugetele autorităților publice locale, întârzie finalizarea lucrărilor de construcții și astfel atingerea țintelor de conformare din Tratatul de aderare pe capitolul alimentare cu apă și canalizare, respectiv implementarea Directivei Consiliului 91/271/EEC din 21 mai 1991 privind epurarea apelor urbane reziduale, modificată şi completată de Directiva Comisiei 98/15/EC în 27 februarie 1998.   Utilizarea standardelor de cost în determinarea valorii estimate a contractelor de achiziții publice de către autoritățile contractante, a condus la stabilirea unor valori subevaluate ale contractelor, fapt ce a condus, la rândul lui, la anularea a numeroase proceduri de achiziție publică deoarece nu au fost depuse oferte din partea operatorilor economici. Acest fenomen conduce la o întârziere în realizarea obiectivelor de investiții prin refacerea documentației de atribuire, a documentație tehnico-economice, reluarea circuitului de avizare a indicatorilor tehnico-economici, și prin urmare la neîndeplinerea obiectivelor în materie de dezvoltare a Romaniei. Din informațiile furnizate de Agenția Națională pentru Achiziții Publice ponderea procedurilor anulate din cauza nedepunerii niciunei oferte, din totalul procedurilor inițiate în anul 2017, a fost de 22%, în valoare de 13.264.462,76 mii lei, reprezentând un procent cuprins între 45% și 53 % din totalul procedurilor anulate, determinat în raport de obiectul procedurilor de achiziție publică, respectiv un procent mediu de 50% din totalul procedurilor anulate.  Această legislație și, cu precădere, modul ei deformat de aplicare afectează atât calitatea construcțiilor propriu zise realizate din fonduri publice, dar și profesioniștii din domeniu, cu toate implicațiile asupra economiei naționale, fiind o barieră în aplicarea progresului tehnologic în domeniu și făcând imposibilă realizarea de construcții sustenabile, care să corespundă standardelor impuse de directivele europene sus-menționate.  Deși intenția inițială a legiuitorului a fost de a stabili un nivel recomandat care să evite derapajele de subevaluare sau supraevaluare, în prezent cadrul normativ și, mai ales, aplicarea sa excesivă, au generat o plafonare și un nivel din ce în ce mai scăzut al calității construcțiilor.  În perioada 2010-2018, treptat, excedând intenția inițială a legiuitorului, standardele de cost, chiar dacă nu au fost elaborate pentru toate tipurile de construcții posibile pentru realizarea obiectivelor de investiții publice, prin asimilare, comparare și extrapolare nejustificată tehnic, au fost aplicate, atât de către autoritățile contractante, cât și de auditorii curții de conturi sau ai autorității de audit, la evaluarea performanțelor programelor de finanțare sau la stabilirea modului în care sunt utilizate fondurile publice, pentru evidențierea utilizării acestora cu eficiență, economicitate, eficacitate. | | | | | | |
| 11. În cazul proiectelor de acte normative  care transpun legislaţie comunitară  sau creează cadrul pentru aplicarea directă a acesteia | Nu este cazul | | | | | | |
| **2. Schimbări preconizate** | Prin prezentul proiect de act normativ se propune abrogarea:  a) art. V1 din Ordonanţa de urgenţă a Guvernului nr. 6/2017 pentru modificarea şi completarea unor acte normative, precum şi pentru stabilirea unor măsuri privind realizarea investiţiilor finanţate din fonduri publice, publicată în Monitorul Oficial al României, Partea I, nr. 62 din 25 ianuarie 2017, aprobată cu modificări și completări prin Legea nr. 250/2017;  b) Hotărârea Guvernului nr. 363/2010 privind aprobarea standardelor de cost pentru obiective de investiţii finanţate din fonduri publice, publicată în Monitorul Oficial al României, nr. 311 din 12 mai 2010, cu modificările și completările ulterioare;  c) Hotărârea Guvernului nr. 1394/2010 privind aprobarea standardelor de cost pentru obiective de investiţii finanţate din fonduri publice din domeniul infrastructurii de transport, publicată în Monitorul Oficial al României Partea I, nr. 85 din data de 2 februarie 2011, cu modificările și completările ulterioare.  De asemenea, se instuie reglementări prin care se precizează efectul abrogării actelor normative menționate asupra obiectivelor de investiții aflate în diverse stadii de execuție, astfel:  - în cazul obiectivelor de investiții aflate în curs de execuție, ordonatorii principali de credite, pe propria răspundere, actualizează şi aprobă valoarea actualizată a fiecărui obiectiv/proiect de investiţii şi a lucrărilor de intervenţii, în funcţie de evoluţia indicilor de preţuri, conform prevederilor art. 43 alin. (2) din Legea nr. 500/2002 privind finanțele publice, cu modificările și completările ulterioare și ale art. 44 alin. (4) din Legea nr. 273/2006 privind finanțele publice locale, cu modificările și completările ulterioare, cu respectarea legislației privind achizițiile publice aplicabile și a prevederilor contractelor de achiziție publică atribuite;  - pentru obiectivele/proiectele de investiții, lucrările de intervenții al căror stadiu de execuţie este la nivelul documentaţiei tehnico-economice aprobate - studiu de fezabilitate, documentaţie de avizare a lucrărilor de intervenţii, proiect tehnic de execuție, ordonatorii principali de credite actualizează documentațiile tehnico-economice conform prevederilor legale aplicabile, în vigoare la data actualizării. Astfel, ordonatorii principali de credite vor face aplicarea prevederilor art. 43 alin. (6) lit. a) din Legea nr. 500/2002, cu modificările și completările ulterioare, dacă este cazul, actualizarea valorică urmând a se realiza fără a ține cont de standardele de cost, ca urmare a abrogării acestora, respectiv a prevederilor art. 7 alin. (6) din Hotărârea Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice.  În ceea ce privește proiectele de investiții realizate prin atragerea de fonduri europene, impactul abrogării actelor normative asupra derulării acestora, în funcție de stadiul accesării fondurilor europene, urmează a se stabili de către Autoritățile de Management, prin revizuirea Ghidurilor solicitantului în termen de 30 de zile de la publicarea prezentei ordonanțe.  De asemenea, se stabilește ca intrarea în vigoare a actului normativ să fie la 30 de zile după data publicării în Monitorul Oficial al României, Partea I. | | | | | | |
| 3. Alte informaţii | Reglementările promovate prin acest act normativ au impact asupra reducerii termenelor de implementare a proiectelor de infrastructură, creșterii gradului de absorbţie a fondurilor europene programate. | | | | | | |
| 1. **Impactul socio-economic al proiectului de act normativ** | | | | | | | |
| 1. Impactul macroeconomic | | Prezentul proiect de act normativ va stimula procesul investițional, întrucât standardele de cost nu mai corespund nevoilor actuale ale pieței construcțiilor, iar pentru realizarea unor investiții de calitate trebuie să se țină cont de evoluția tehnologiilor și dinamica pieții. | | | | | |
| 11*.* Impactul asupra mediului concurenţial şi domeniului ajutoarelor de stat | | Prezentul proiect de act normativ va avea un impact pozitiv asupra mediului concurențial, inclusiv în raport cu prevederile Directivei europene privind serviciile în cadrul pieței interne nr. 123/2006 care impune eliminarea oricăror tipuri de prețuri fixe, maximale, minimale pentru servicii. | | | | | |
| 2. Impactul asupra mediului de afaceri | | Proiectul de act normativ va avea un impact pozitiv asupra mediului de afaceri întrucât va îmbunătăți calitatea serviciilor în domeniul infrastructurii și construcțiilor, facilitând procesul de implementare al investițiilor publice și private. | | | | | |
| 21. Impactul asupra sarcinilor administrative | | Proiectul de act normativ nu se referă la acest subiect. | | | | | |
| 22. Impactul asupra întreprinderilor mici şi mijlocii | | Proiectul de act normativ nu se referă la acest subiect. | | | | | |
| 3. Impactul social | | Proiectul de act normativ va avea un impact pozitiv asupra mediului social, prin realizarea unor construcții care respectă toate reglementările și normativele în vigoare prin derularea proceselor de proiectare corecte și performante care să pună accent pe calitatea arhitecturală, economia de energie. | | | | | |
| 4. Impactul asupra mediului | | Proiectul de act normativ nu se referă la acest subiect. | | | | | |
| 5. Alte informaţii | | Nu au fost identificate. | | | | | |
| 1. **Impactul financiar asupra bugetului general consolidat, atât pe termen scurt,**   **pentru anul curent, cât şi pe termen lung (pe 5 ani)**  Mii lei | | | | | | | |
| Indicatori | | Anul curent | Următorii 4 ani | | | | Media pe 5 ani |
| 1 | | 2 | 3 | 4 | 5 | 6 | 7 |
| 1. Modificări ale veniturilor bugetare,  plus/minus, din care:  a) buget de stat, din acesta:  (i) impozit pe profit  (ii) impozit pe venit  b) bugete locale:  (i) impozit pe profit  c) bugetul asigurărilor sociale de stat:  (i) contribuţii de asigurări | | Proiectul de act normativ nu se referă la acest subiect. | | | | | |
| 2. Modificări ale cheltuielilor bugetare, plus/minus, din care:  a) buget de stat, din acesta:  (i) cheltuieli de personal  (ii) bunuri şi servicii  b) bugete locale:  (i) cheltuieli de personal  (ii) bunuri şi servicii  c) bugetul asigurărilor sociale de stat:  (i) cheltuieli de personal  (ii) bunuri şi servicii | | Proiectul de act normativ nu se referă la acest subiect. | | | | | |
| 3. Impact financiar, plus/minus, din care:  a) buget de stat  b) bugete locale | | Proiectul de act normativ nu se referă la acest subiect. | | | | | |
| 4. Propuneri pentru acoperirea creşterii cheltuielilor bugetare | | Proiectul de act normativ nu se referă la acest subiect. | | | | | |
| 5. Propuneri pentru a compensa reducerea veniturilor bugetare | | Proiectul de act normativ nu se referă la acest subiect. | | | | | |
| 6. Calcule detaliate privind fundamentarea modificărilor veniturilor şi/sau cheltuielilor bugetare | | Proiectul de act normativ nu se referă la acest subiect. | | | | | |
| 7. Alte informaţii | | Nu au fost identificate. | | | | | |
| 1. **Efectele proiectului act normativ asupra legislaţiei în vigoare** | | | | | | | |
| 1. 1. Măsuri normative necesare pentru aplicarea prevederilor proiectului de act normativ 2. a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ; 3. b) acte normative ce urmează a fi elaborate în vederea implementării noilor dispoziţii. | | - art. V1 din Ordonanța de urgență a Guvernului nr. 6/2017 pentru modificarea și completarea unor acte normative, precum și pentru stabilirea unor măsuri privind realizarea investițiilor finanțate din fonduri publice, aprobată cu modificări și completări prin Legea nr. 250/2017  - Hotărârea Guvernului nr. 363/2010 privind aprobarea standardelor de cost pentru obiective de investiții finanțate din fonduri publice  - Hotărârea Guvernului nr. 1394/2010 privind aprobarea standardelor de cost pentru obiective de investiții finanțate din fonduri publice din domeniul infrastructurii de transport | | | | | |
| 11. Compatibilitatea proiectului de act normativ cu legislaţia în domeniul achiziţiilor publice:     a) impact legislativ - prevederi de modificare şi completare a cadrului normativ în domeniul achiziţiilor publice, prevederi derogatorii;     b) norme cu impact la nivel operaţional/tehnic - sisteme electronice utilizate în desfăşurarea procedurilor de achiziţie publică, unităţi centralizate de achiziţii publice, structură organizatorică internă a autorităţilor contractante. | | Proiectul de act normativ nu se referă la acest subiect. | | | | | |
| 2.Conformitatea proiectului de act normativ cu legislaţia comunitară în cazul proiectelor ce transpun prevederi comunitare | | Proiectul de act normativ nu se referă la acest subiect. | | | | | |
| 3. Măsuri normative necesare aplicării directe a actelor normative comunitare | | Proiectul de act normativ nu se referă la acest subiect. | | | | | |
| 4. Hotărâri ale Curţii de Justiţie a Uniunii Europene | | Proiectul de act normativ nu se referă la acest subiect. | | | | | |
| 5. Alte acte normative şi/sau documente internaţionale din care decurg angajamente | | Proiectul de act normativ nu se referă la acest subiect. | | | | | |
| 6. Alte informaţii | | Proiectul de act normativ nu se referă la acest subiect. | | | | | |
| **6. Consultările efectuate în vederea elaborării proiectului de act normativ** | | | | | | | |
| **1**. Informaţii privind procesul de consultare cu organizaţii neguvernamentale, institute de cercetare şi alte organisme implicate | | Au fost primite puncte de vedere în sensul susținerii necesității și oportunității promovării prezentului proiect, de la următoarele organizații și asociații cu activitate în domeniul construcțiilor:  - Federația Patronatelor Societăților din Construcții, prin adresa nr. 441/23.07.2018;  - Ordinul Arhitecților din România, prin adresele 521/2016 și nr.1542/23.07.2018; | | | | | |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | | Organizațiile au activitate reprezentativă în domeniul construcțiilor. | | | | | |
| 3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | | Au fost întreprinse demersurile legale conform Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative. Precizăm faptul că am primit punct de vedere de la Uniunea Națională a Consiliilor Județene din România, prin adresa nr. 384/25.07.2018, prin intermediul căreia ne comunică faptul că susțin abrogarea standardelor de cost. | | | | | |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | | Proiectul de act normativ nu se referă la acest subiect. | | | | | |
| 5. Informaţii privind avizarea de către:  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | | Proiectul de act normativ a fost avizat de Consiliul Legislativ și de Consiliul Economic şi Social.  Proiectul de act normativ nu necesită aviz de la Consiliul Suprem de Apărare a Ţării, Consiliul Concurenţei şi Curtea de Conturi. | | | | | |
| 6. Alte informaţii | | Nu au fost identificate. | | | | | |
| **7.Activităţi de informare publică privind elaborarea**  **şi implementarea proiectului de act normativ** | | | | | | | |
| 1. Informarea societăţii civile cu privire la necesitatea elaborării proiectului de act normativ | | Au fost întreprinse demersurile legale prevăzute de art. 7 din Regulamentul privind procedurile, la nivelul Guvernului, pentru elaborarea, avizarea şi prezentarea proiectelor de documente de politici publice, a proiectelor de acte normative, precum şi a altor documente, în vederea adoptării/aprobării, aprobat prin Hotărârea Guvernului nr. 561/2009. | | | | | |
| 2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | | Proiectul de act normativ nu se referă la acest subiect. | | | | | |
| 3. Alte informaţii | | Nu au fost identificate. | | | | | |
| **8*.* Măsuri de implementare** | | | | | | | |
| 1. Măsurile de punere în aplicare a prezentului act normativ de către autorităţile administraţiei publice centrale şi/sau locale - înfiinţarea unor noi organisme sau extinderea competenţelor instituţiilor existente | | Proiectul de act normativ nu se referă la acest subiect. | | | | | |
| 2. Alte informaţii | | Nu au fost identificate. | | | | | |

Având în vedere cele de mai sus, am elaborat proiectul de **Ordonanță a Guvernului pentru abrogarea unor acte normative și pentru stabilirea unor măsuri privind derularea programelor guvernamentale naționale și în domeniul fondurilor europene nerambursabile** care, în forma prezentată, a fost avizat de Consiliul Legislativ şi de ministerele interesate şi pe care îl supunem spre aprobare.

|  |  |
| --- | --- |
| **MINISTRUL TRANSPORTURILOR**  **LUCIAN ȘOVA** | **VICEPRIM MINISTRU,**  **MINISTRUL DEZVOLTĂRII REGIONALE ŞI**  **ADMINISTRAŢIEI PUBLICE**  **PAUL STĂNESCU** |
| **Avizăm favorabil:** | |
| **VICEPRIM-MINISTRU,**  **MINISTRUL MEDIULUI**  **GRAŢIELA LEOCADIA GAVRILESCU** | |
| **MINISTRUL EDUCAŢIEI NAŢIONALE**  **VALENTIN POPA** | **MINISTRUL FONDURILOR EUROPENE**  **ROVANA PLUMB** |
| **MINISTRUL AGRICULTURII ȘI DEZVOLTĂRII RURALE**  **PETRE DAEA** | **MINISTRUL SĂNĂTĂŢII**  **SORINA PINTEA** |

**MINISTRUL FINANTELOR PUBLICE**

**EUGEN ORLANDO TEODOROVICI**

**PREȘEDINTELE AGENȚIEI NAȚIONALE PENTRU ACHIZIȚII PUBLICE**

**BOGDAN PUȘCAȘ**

**MINISTRUL JUSTITIEI**

**TUDOREL TOADER**

**SECRETAR DE STAT, SECRETAR DE STAT,**

***ADRIAN GÂDEA CIPRIAN ROȘCA***

**SUBSECRETAR DE STAT,**

***ADRIANA UDROIU***

**SECRETAR GENERAL,**

***DAN – ALEXANDRU GROZA***

**SECRETAR GENERAL ADJUNCT,**

***CAMELIA COPORAN***

|  |
| --- |
| **DIRECȚIA GENERALĂ JURIDICĂ, RELAȚIA CU PARLAMENTUL  ȘI AFACERI EUROPENE**  **DIRECTOR GENERAL**  ***MĂDĂLINA MIHAELA BRATU*** |
|  |
| **DIRECȚIA GENERALĂ PROGRAMUL OPERAȚIONAL REGIONAL**  **ȘEF AL AUTORITĂȚII DE MANAGEMENT PENTRU PROGRAMUL OPERAȚIONAL REGIONAL**  ***LUMINIȚA ZEZEANU***  **DIRECȚIA GENERALĂ ADMINISTRAȚIE PUBLICĂ**  **DIRECTOR GENERAL**  ***DANIEL IUSTIN MARINESCU*** |

|  |
| --- |
| **DIRECŢIA GENERALĂ MANAGEMENT FINANCIAR,  RESURSE UMANE ȘI ADMINISTRATIV** |
| **DIRECTOR GENERAL** |
| ***MELANIA RUSNAC*** |

|  |
| --- |
| **DIRECŢIA GENERALĂ DEZVOLTARE REGIONALĂ  ȘI INFRASTRUCTURĂ** |
| **DIRECTOR GENERAL** |
| ***DIANA ȚENEA*** |
|  |

**DIRECTOR GENERAL ADJUNCT**

***ALEXANDRU SOARE***

**DIRECTOR D.L.P.**

***CARMEN IGESCU***